પરેશ ધાનાણીના આ મુદ્દાની ગૃહમાં લંબાણપૂર્વકની ચર્ચા થઈ હતી. જેમાં વિપક્ષના સભ્યો અને સત્તા પક્ષના સભ્યોએ સંસદીય બાબતોની ટાંકીને સસ્પેન્શન અંગેની ચર્ચા કરી હતી. આ ચર્ચા દરમિયાન અધ્યક્ષ રાજેન્દ્ર ત્રિવેદી ગઈકાલે ગૃહમાં ઊંઝાના કોંગ્રેસના ધારાસભ્ય આશાબેન પટેલ કરેલા ઉચ્ચારણનો ઉલ્લેખ કરતા જણાવ્યું હતું કે, આશાબેન પટેલે જે શબ્દનો ઉપયોગ કર્યો હતો અને મારી આંખોમાં આંખ પરોવી જે બોલ્યા હતા તેના કારણે હું આખી રાત ઊંઘી શક્યો નથી. જો આવા શબ્દો જાહેરમાં બોલાયા હોય તો ખૂન ખરાબા થઈ શકે તેથી આશાબેનનું સસ્પેન્શન પાછું ખેંચવાનો કોઈ પ્રશ્ન જ નથી.